UNIVERZITET U SARAJEVU – FILOZOFSKI FAKULTET

Na osnovu članova 106. Zakona o visokom obrazovanju ("Službene novine Kantona Sarajevo" broj 36/22), članova 144, 148. i 173, tačke (1) i (4) Statuta Univerziteta u Sarajevu broj [01-14-35/23, od 26. 07. 2023. godine](https://www.unsa.ba/sites/default/files/dodatak/2018-11/Statut%20Univerziteta%20u%20Sarajevu.pdf), članova od 16. do 20. Pravila studiranja za treći ciklus studija na Univerzitetu u Sarajevu – doktorski studij broj 01-4-9-1/24, od 28. 2. 2024. godine, Odluke Senata Univerziteta o saglasnosti za otvaranje trećeg ciklusa studija *LINGVISTIČKE BOSNISTIKE*na Odsjeku za bosanski, hrvatski i srpski jezik broj 01-38-1144-2/12, od 25 .4. 2012. godine, Prijedloga Vijeća Doktorskog studija, od 15. 4. 2025. godine, Prijedloga odluke Vijeća Univerziteta u Sarajevu - Filozofskog fakulteta broj: 03-09/212 od 14. 5. 2025. godine, Odluke Senata Univerziteta o saglasnosti na raspisivanje konkursa za upis studenata trećeg ciklusa studija *LINGVISTIČKE BOSNISTIKE* u studijskoj 2025/2026. godini broj: 01-7-40/25 od 28. 5. 2025. godine, Univerzitet u Sarajevu - Filozofski fakultet *objavljuje*

**KONKURS**

za upis studenata na TREĆI CIKLUS STUDIJA – DOKTORSKI STUDIJ LINGVISTIČKE

BOSNISTIKE na Univerzitetu u Sarajevu – Filozofskom fakultetu u studijskoj 2025/2026. godini

**I**

Konkurs se raspisuje za upis studenata u treći ciklus studija – Doktorski studij *LINGVISTIČKE BOSNISTIKE.*

Studij se organizira u trajanju od tri godine, a po njegovu završetku stječe se naučno zvanje DOKTOR LINGVISTIČKIH NAUKA – BOSNIST, odnosno DOKTORICA LINGVISTIČKIH NAUKA – BOSNISTICA.

**II**

U studijskoj 2025/2026. godini bit će primljeno ukupno 5 (pet) kandidata.

**III**

Pravo pristupa doktorskom studiju i podnošenja prijave imaju:

1. kandidati koji su stekli naučni stupanj magistra lingvističkih nauka po ranijem zakonu o visokom obrazovanju, kojima se priznaje 60 studijskih bodova;
2. kandidati koji su stekli diplomu prvog i drugog ciklusa studija na odgovarajućem odsjeku s prosječnom ocjenom koja nije niža od osam (8) i u prvom i u drugom ciklusu studija; ako kandidati nisu ostvarili prosječnu ocjenu osam (8), mogu konkurirati za upis ako imaju objavljena četiri rada u priznatim naučnim časopisima ili preporuke tri profesora s prvog i drugog ciklusa studija, a na prijedlog Vijeća Doktorskog studija.

Kandidati strani državljani prijavljuju se na konkurs pod istim uvjetima kao i državljani Bosne i Hercegovine, uz uvjet da dostave rješenje o priznavnaju inozemnih visokoškolskih kvalifikacija.

**IV**

Uz prijavu na konkurs kandidati su obavezni dostaviti:

1. diplomu o završenom prethodnom obrazovanju / diplomu s dodatkom diplomi (original ili ovjerenu fotokopiju);
2. uvjerenje o položenim ispitima na prethodnom studiju (original ili ovjerenu fotokopiju);
3. rješenje o akademskom priznavnaju inozemnih visokoškolskih kvalifikacija koje su stečene u inozemstvu ili diplome stečene u nekoj od država bivše SFRJ nakon 6. 4. 1992. godine (original ili ovjerenu fotokopiju);
4. biografiju;
5. izvod iz matične knjige rođenih (original ili ovjerenu fotokopiju);
6. uvjerenje o državljanstvu (original ili ovjerenu fotokopiju);
7. uvjerenje o poznavanju stranog jezika (original ili ovjerenu fotokopiju).

**V**

Visina školarine iznosi 4.000,00 KM po godini studija.

**VI**

Nastava na studiju bit će organizirana za sve kandidate koji ostvare pravo na upis.

**VII**

Konkurs ostaje otvoren 15 dana od dana objavljivanja.

Prijave dostaviti u zatvorenoj koverti putem pošte na adresu: Univerzitet u Sarajevu – Filozofski fakultet, Franje Račkoga br. 1, 71000 Sarajevo, s naznakom „Prijava za upis na Doktorski studij lingvističke bosnistike“.

Obrazac prijave može se preuzeti s internetske stranice Fakulteta www.ff.unsa.ba.